# data[].attributes.body
Mindenféle friss tavaszi zöldséget előkészíteni, jól megmosni - a gyerekek végezzék - majd salátát készíteni belőle: a saláta- és spenótleveleket tépkedjék a gyerekek, a zöldhagyma szárát is felapríthatják műanyagkéssel, a többit, amit igazi késsel kell vágni, azt a szülők végezzék.

# data[].attributes.body
Saláta Sára
elment a vásárba
idres-bodros, fidres-fodros
zöld selyem szoknyába'.

Vele ment, vele ment
zámolyi szekéren
Retek Peti, Répa Rozi,
Cékla Cilikével,...

... folytatása az alábbi linken: http://minden1ben.gportal.hu/gindex.php?pg=31762730&nid=5354418

# data[].attributes.body
1. Zöldségnyomda
- vágjunk el zöldségeket, mártsuk festékbe és pecsételjünk velük kedvünk szerint
- a kicsik: ahogy érik - maga a "foltozás" öröme is nagy élmény már számukra;
- a nagyok: képet festve velük

2. Zöldségfestés:

# data[].attributes.body
1. Zöldségkóstoló
Összevágunk az otthon található tavaszi zöldségekből néhány falatot. A gyerekek szemét lekötjük kendővel, majd egy-egy falat zöldséget adunk a szájukba. Vagy ők maguk vehetik el a tányérról. Kóstolással kell megállapítaniuk, hogy milyen zöldségek vannak a tányéron.
- a játék játszható úgy is, hogy az illatából kell következtetni a zöldségre, illetve
- egészben hagyjuk a zöldségeket, és bekötött szemmel, tapintással kell kitalálniuk, mit tartanak a kezükben.

2. Piaci kofák
Az asztalra kirakunk többféle zöldséget (egyféléből többet is, különböző mennyiséget minden zöldségfajtából), papírból pénzt készítünk (vagy - mivel otthon vagyunk - akár igazival is játszhatjuk), és piacolunk:
- lehet a gyerek az árus, ő adja a zöldséget (közben megfigyel, számol, udvariassági szabályokat, formulákat tanul), majd elveszi a pénzt és visszaad (nem kell reális összegekkel dolgozni, csak magát a folyamatot ismerje.)
- lehet a szülő az árus, hogy a gyerek is gyakorolhassa a vásárlást;
- bevonhatók a testvérek is a játékba, természetesen;

# data[].attributes.body
Kedves gyerekek!
Ha kinézünk az ablakon - ugyanúgy, mint amikor óvodába jártunk, és együtt tettük ezt meg - láthatjuk, hogy milyen szépen süt a nap.  A kinyitott ablakon keresztül megsimogat a napsugár,  beömlik a meleg a lakásba, és hallhatjuk a madarak csivitelő énekét. S bár lehet, sokan közületek nem mehettek ki a szabadba túl sokat az utóbbi időben,  a természet mégis végezte a dolgát: a fű már javában zöldell, a bokrok és a fák rügybe pattantak, majd virágba borultak vagy leveleket növesztettek. Falun és a kertekben régen elkezdődött már a tavaszi veteményezés, sőt, már ennek a munkának a gyümölcsei is megmutatkoznak, hiszen az asztalainkon már ott pompázik a roppanós piros retek,  a zsenge zöldhagyma, a vitamindús spenót vagy a csodás virágcsokorhoz hasonlító fejes saláta, a harsány zöld spárga sípocskái, stb.
Gyertek, fedezzük fel együtt - szüleitek segítségével - a tavaszi zöldségek csodálatos, színes világát!

# data[].attributes.body
Kérjétek meg szüleiteket, mutassák meg nektek a tavaszi zöldségeket, figyeljétek meg mindegyiket: milyen a színe, a formája, hogy kemény vagy puha-e, hogy vastag vagy vékony, hogy van-e illata vagy nincs, és végül kóstoljátok is meg ezeket - szigorúan azután, hogy együtt nagyon alaposan megmostátok.